 maxaa ka dhacay jaarkeena Hibo oo indhaheeda ay ilmo ku soo taagan tahay ayaa tidhi walaal waxaanan maqlin oo aanan arag ayaa ka dhacay goobtan, goor subaxdii ah ayaa nimankan aad arkaysaa si khasab ah ku rareen dadkii ducufada ahaa ee meesha deganaa mana garanayo ilaa hada meel la geeyay waxaanse maqlayay in la dejinayo meel bariga magaalada ah, maadaama ay halkan bilicdeedii hoos u dhigeen, arrintaas oo Nuuxoow aad arkayso sida axmaqnimada ah ee aan dan looga lahayn dadka liita hase ahaatee loogu shaqaynayo ninka jeebkiisu markaa buuxo, shucuurta Nuux mar kaliya ayay is bedeshay waxaana ka soo baxay hadalo ay ku dheehan tahay dareen cadho leh oo uu leeyahay waa khasaare mar haddii maatidii, agoontii iyo maxastii sidaa loo galayo, waxaa ii habboon inaan iskaga laabto halkii aan ka imid waayo dulmiga noocan oo kale ahi maaha mid la dhawrsan karo, Nuux geesta kale wuxuu amar ku siiyay Hibo inay ka daba tagto oo ay soo daydaydo halkay ku dambeeyeen saddexdii hablood iyo hooyadood, isaga oo wakhtigaa siiyay laba cisho oo fasax ah si ay war uga keento. 